Kerry spring op die gay-wa in Afrika – praag.co.za — 20 jaar jonk!
Het Kerry nog 'n Nazi-skop in hom?
Dié Nazi-uitspraak deur Kerry volg na 'n duidelik georkestreerde poging teen die PUK oor beweerde Nazi-salute.
Kerry het soos 'n wafferse Zampolit geklink, 'n uitgediende kommunistiese militêre Sowjetrang wat denkebeheer toepas dmv leuens en vervalsings.
Kerry het aan verslaggewers gesê indien die fokus van die wetgewing na swart mense of Jode verskuif sou word, 'n mens hom sou kon verbeel dat hy in Duitsland in die 1930's of in Suid-Afrika in die 1950's en 1960's is.
Daar was rassesegregasie (apartheid) In die VSA tot in die 1970's.
Die president van Oeganda, Yoweri Museveni het Maandag 'n wetsontwerp onderteken ingevolge waarvan mense wat hulle herhaaldelik aan homoseksuele dade skuldig maak, lewenslank tronk toe gestuur kan word.
Die wetgewing is baie gewild in Oeganda en oral in Afrika waar dit as 'n taboe beskou word. Dit word ook verbind met die skerp afname in MIV/Vigs-besmetting in die land.
Verlede week het 'n swart Suid-Afrikaanse joernalis nalv die wetgewing getwiet dat dit in orde is om homofobies te wees, sowel as rassisties.
Oeganda verbied ook gay-aktivisme. Ten spyte van verwoede teenkanting uit Afrika het Kerry gesê die "probleem bestaan nie soseer in Afrika nie", maar is 'n "wêreldwye" een.
'n Referendum daaroor in Suid-Afrika sal ongetwyfeld dieselfde uitkoms hê as in Oeganda, en die ANC en hul Anglo-Amerikaanse borge in 'n diep verleentheid stel.
Anglo-Amerikaanse elites is besonder gevoelig vir gay kwessies. Dié feit het 'n vorige Franse premier Edith Cresson genoop om te sê een uit elke vier Britse mans is gay.
Sy het dit toegeskryf aan 'n swak opvoedingstelsel. Cresson het Amerikaanse en Duitse mans ook daarby ingesluit.
Skrywer Karin RoodtGepubliseer op 27 Februarie 2014 Kategorieë Internasionale nuus, NuusSleutelwoord denkebeheer, gays, militêre Sowjetrang, Nazi's, Oeganda, Zampolit